फुटबॉल विश्व कप का ग्रुप-ए वाकई में अभियान शुरू करने के लिए एक रोचक जगह है। इस ग्रुप में रूस और सऊदी अरब को छोड़कर कोई भी कथित दमदार टीम मौजूद नहीं है। वैसे रूस की भी हालत कोई खास अच्छी नहीं दिख रही है। विश्व कप के सफल आयोजन की कोशिशों में जुटे नगर निगम कर्मचारी आवार कुत्तों की समस्या से दो-चार हो रहे हैं। आवारा कुत्तों को बेहोश कर पकडऩे के लिए निगम कर्मचारी सड़कों पर ट्रैक्वलाइजर के साथ देखे जा सकते हैं। रूस की अर्थव्यवस्था की ही तरह यहां के फुटबॉल की भी हालत डांवाडोल ही लग रही है। अलेक्सान्द्र गोलोविन, डेनिस चेरिशेव और एलेन जागोएव निश्चित रूप से अच्छे खिलाड़ी हैं लेकिन एक टीम के तौर पर यह रूस की सबसे कमजोर टीमों में से एक मानी जा रही है। इसका साफ मतलब है कि उरुग्वे ही ऐसी टीम होगी जिसे हराना हर किसी का मकसद रहेगा। लातिन शैली वाले खेल के साथ उरुग्वे के स्टार स्ट्राइकर लुई सुआरेज के अजीबोगरीब अंदाज से पार पाना टीमों के लिए आसान नहीं होगा। भले ही इस ग्रुप में स्टार खिलाडिय़ों की मौजूदगी कम हो लेकिन जमीनी स्तर पर इस ग्रुप की टीमें बेहद रोमांचक फुटबॉल का प्रदर्शन करने की काबिलियत रखती हैं। आम तौर पर बड़े मुकाबलों में टीमें चालाकी भरा खेल दिखाने को तरजीह देती हैं जबकि दर्शकों को तो रोमांचक खेल की चाहत होती है।